פיגוע הירי בגבול ישראל–מצרים (2023)

פיגוע הירי בגבול ישראל–מצרים הוא פיגוע ירי שהתרחש ביום שבת, 3 ביוני 2023, כאשר שוטר מצרי פתח באש לעבר כוח צה"ל בגבול ישראל–מצרים והרג לוחם ולוחמת בצה"ל. במסגרת החיפושים אחרי המחבל, נהרג בחילופי האש חייל שלישי, וחייל נוסף נפצע באורח קל. מבצע הפיגוע נהרג בחילופי האש. ב־2:30 ב־3 ביוני 2023, יום שבת, צה"ל סיכל ניסיון הברחת סמים משטח מצרים לישראל. באותן שעות שוטר מצרי חדר ממצרים לשטח ישראל באזור הגבול, בין הר חריף להר שגיא שבמרחב חטיבת פארן, דרך מעבר ייעודי לחירום בגדר הגבול, שהיה סגור באמצעות אזיקונים. השוטר, מוחמד סלאח, היה מצויד ברובה סער AK-47, שש מחסניות, שני סכיני קומנדו וקוראן. לפי הודעת צבא מצרים, השוטר השתייך למשמר הגבול המצרי, ועבר את הגבול בעת מרדף אחר המבריחים. לפנות בוקר, בערך ב־6:30, הוא פתח באש לעבר עמדת צה"ל שהוצבה כ־150 מטר מפתח החירום וכ־3 קילומטרים ממקום ההברחה והרג את שני הלוחמים מגדוד ברדלס ששהו בה במשמרת של 12 שעות, סמ"ר אורי יצחק אילוז וסמל ליה בן־נון. לאחר מספר שעות שבהן לא התקיים קשר רדיו עם החיילים, מפקדת המחלקה הגיעה לעמדה ומצאה אותם ירויים. לאחר גילוים החלו סריקות באזור, בפיקודם של מפקד עוצבת אדום, תא"ל יצחק כהן, ומפקד חטיבת פארן, אל"ם עידו סעד. המחבל אותר במרחק של כקילומטר וחצי ממקום הפיגוע, והתפתחו חילופי אש, שבהם נהרג המחבל ונפצע לוחם צה"ל סמ"ר אוהד דהן באורח אנוש. הוא פונה לבית החולים, שם מת מפצעיו. חייל נוסף, גשש, נפצע בידו באורח קל מרסיס. בעקבות הפיגוע הורה הרמטכ"ל, הרצי הלוי, על עריכת תחקיר מבצעי שממצאיו יוצגו לו תוך שבוע, ועל הקמת צוות תחקור מערכתי בראשות אלוף נמרוד אלוני, שיבחן את התפיסה המבצעית והמערכתית להגנה בגבולות של שלום. ב-13 ביוני 2023 פורסמו לציבור חלק ממסקנות התחקיר שהצביעו על כשלים מקצועיים – כמו המעבר הביטחוני בגדר שהוסתר ולא ננעל וכשל של "אי-מימוש עקרונות אבטחה והגנה בצורה מיטבית". לאחר פרסום התחקיר והכשלים הוחלט לנקוט בצעדים פיקודיים: נזיפה למפקד עוצבת אדום, תא"ל יצחק כהן, "בעקבות אחריותו הכוללת באירוע, לרבות היעדר הבקרה על מימוש הנהלים".  מפקד חטיבת פארן, אל"ם עידו סעד, יועבר מתפקידו, "בגין אחריותו הכוללת באירוע ואופן מימוש הפעילות בגזרתו. זאת לצד האופן הראוי שבו חתר למגע והסתער לנטרול המחבל". נזיפה למפקד גדוד ברדלס, סא"ל איוון קון, ועיכוב קידומו במשך חמש שנים, "בגין אחריותו למימוש תפיסת ההפעלה בכוחותיו". מתקפת הטרור בגבול ישראל–מצרים (ספטמבר 2012) הפיגוע בעין נטפים המלחמה בטרור בסיני מדיה וקבצים בנושא פיגוע הירי בגבול ישראל–מצרים בוויקישיתוף לוחם ולוחמת נהרגו מירי בגבול מצרים, לוחם נוסף נהרג בחילופי אש, באתר צה"ל, 3 ביוני 2023 ניר דבורי, ‏התקרית הקשה - והשאלות הפתוחות: 3 חיילים נהרגו מירי שוטר מצרי בגבול, באתר ‏מאקו‏, 3 ביוני 2023 יואב זיתון, אלכסנדרה לוקש, הצטייד בסכינים, הכין לעצמו מסתור: חדירת המחבל המצרי שתוכננה מראש, באתר ynet, 4 ביוני 2023 יוסי יהושוע, המרדף אחר המחבל המצרי: מסוקי קרב איחרו, כוחות היבשה התקדמו בלעדיהם - והלוחם הנוסף נהרג, באתר ynet, 4 ביוני 2023 תחקיר נפילת שני לוחמים ולוחמת צה"ל בעקבות חדירת המחבל בגבול מצרים, באתר צה"ל, 13 ביוני 2023 יואב זיתון, הביקורת שיבחה במקום לאתר ליקויים, החיילים לא תודרכו לתרחיש של פיגוע | התקרית בגבול, דקה אחר דקה, באתר ynet, 14 ביוני 2023 לילך שובל, המחבל בפיגוע בגבול הדרום - שוטר מצרי, באתר ישראל היום, 3 ביוני 2023 ynet, שוטר מצרי חדר לישראל, הרג שלושה לוחמים בגבול - וחוסל, באתר כלכליסט, 3 ביוני 2023 גל אהרונוביץ', נעדר מהשירות ותמך בעזה: זה המחבל שביצע את הפיגוע בגבול, באתר כאן 11, ‏5 ביוני 2023; ספיר ליפקין, ‏דיווח: מוחמד סלאח איבראהים הוא המחבל שביצע את הפיגוע בגבול מצרים, באתר ‏מאקו‏, 5 ביוני 2023; עינב חלבי, דיווחים במצרים: זה השוטר שהרג 3 לוחמי צה"ל בגבול, באתר ynet, 5 ביוני 2023 שי לוי, ‏האמל"ח שנשא המחבל וה"עמדה" שהקים בשטח ישראל, באתר ‏מאקו‏, 4 ביוני 2023 יואב זיתון, צה"ל: שני הלוחמים לא הספיקו לירות, 5 שעות עברו בין הקשר האחרון עמם ועד שאותרו, באתר ynet, 3 ביוני 2023 הנצחה, באתר GOV.IL הנצחה, באתר GOV.IL יוסי יהושוע, צה"ל על איחור מסוקי הקרב ומות הלוחם: "הוחלט לחתור למגע ולמנוע עוד סכנה, גם למטיילים", באתר ynet, 4 ביוני 2023 הנצחה, באתר GOV.IL טל לב רם, ‏שלושה לוחמי צה"ל נהרגו בפיגוע בגבול מצרים; המחבל - שוטר מצרי, באתר מעריב אונליין, 3 ביוני 2023 דין שמואל אלמס, ‏הותר לפרסום: שלושה לוחמים נהרגו באירוע ביטחוני בגבול מצרים, באתר גלובס, 3 ביוני 2023 אמיר בוחבוט‏, מסיכול ההברחה ועד ההיתקלות: התקרית בגבול מצרים - דקה אחר דקה, באתר וואלה, 3 ביוני 2023 טל לב רם, ‏עד שבוע מהיום: בצה"ל יציגו את תחקיר הפיגוע בגבול המצרי, באתר מעריב אונליין, 4 ביוני 2023 תחקיר נפילת שני לוחמים ולוחמת צה"ל בעקבות חדירת המחבל בגבול מצרים, באתר צה"ל, 13 ביוני 2023